stanford-oval/wikipedia huggingface dataset:
מרדכי אליאשברג
תולדותיו

נולד בא' באדר תקע"ז בעיר צייקישוק שבפלך קובנה. למד תורה מפי אביו הרב יוסף, שהיה מו"צ ברומשישטק. בגיל שמונה החל ללמוד מפי ר' אליהו רגולר, תלמידו של ר' חיים מוולוז'ין, וממנו קיבל את דרך הלימוד שלו. רבו העניק לו את הכינוי "העילוי מצייקישוק". בגיל בר-מצווה נשא לאשה את בת הגביר ר' מארקיל קאדיסון מסלבודקה. אזי, בעצת רבו, נסע ללמוד בישיבת וולוז'ין, שם היה אחד מבכירי תלמידיו של ר' יצחק מוולוז'ין (שעיסוקו בצורכי הציבור היה לו למופת) וחבר לנצי"ב. שמו נתפרסם כגדול בתורה. כששב מוולוז'ין עסק במסחר בחנות שסידר לו חותנו בקובנה. הוא נפגש עם משה מונטפיורי ב-1846 כשהלה ביקר בבית חותנו - ביקור שעשה עליו רושם רב. כעבור ארבע שנים, רבו ר' אליהו רגולר הזדמן לקובנה, ובראותו את חידושי התורה של תלמידו, חס על כישרונותיו ואמר לו שעליו לפרוש מן המסחר ולקבל עליו עול רבנות על מנת לשקוד על התורה, והוא עבר ללמוד בהתמדה גדולה של כל ענפי התורה בבית מיוחד בקצה העיר, שנהפך במהירה ל"בית ועד לחכמים". אז כתב רבים מכתביו. בשנת תרי"ב קיבל, לבקשת חותנו, את רבנות העיר ז'ייז'מריאי, בה כיהן כרב שש שנים. לרגל מחלת אשתו חזר לקובנה, וכשנתיים לאחר מותה נתמנה לרב העיר בויסק בשנת תרכ"ב. מאז ועד יומו האחרון, במשך עשרים ושמונה שנים, שימש ברבנות זו. התפרסם כגאון וצדיק.
הרב אליאשברג היה חביב על כל שדרות העם, אם חרדים אם רדיקלים, בין רבנים בין משכילים, בשל תמימותו ומסירות הנפש שלו למען האמת.
חיבר עשרים וחמישה ספרים בהלכה ובמחשבת ישראל.
פועלו בתנועת חיבת ציון

הרב אליאשברג היה מקופל ומצומצם כולו בעולם התלמודי ובארבע אמות של הלכה, ודווקא מתוך תלמודו הגיע להכרה שצריכים ומחויבים לבנות את ארץ ישראל. בפומבי החל לעסוק בנושא בשנת תרל"ט, אז החל לכתוב מאמרים בעיתונים המגיד, הלבנון והמליץ בענייני חיבת ציון, בהם ביסס את שיטתו הלאומית-דתית; ביניהם המאמר "העם הנבחר והארץ הנבחרת", והמאמר "מהו יישוב ארץ-ישראל, ומהו ההפרש בין היישוב החומרי לבין היישוב הרוחני?". הוא היה הראשון בתקופתו שעורר בפומבי את השאלות האלו.
הרב אליאשברג השקיע עצמו בענייני חיבת ציון, ונסע תכופות להכיר חברים לדעה, ולצרפם לתנועה. ב-1883 נתכנסה אספה מרכזית של "חובבי ציון“ בביאליסטוק, והוא נבחר לוועד, המונה שישה אנשים, לארגון הפעילות. יחד עמו נבחרו שמואל מוהילבר ורמ"ג יפה. בוועידת קטוביץ לא השתתף עקב בריאותו הרופפת, בוועידת דרוזגניק נבחר, שלא בפניו, לאחד הגבאים-היועצים של חובבי ציון ברוסיה, עם הנצי"ב והרב שמואל מוהילבר. סיכום מחשבותיו הציוניות נמצא בספר "שביל הזהב", שנכתב על ידו אך נדפס לאחר מותו.
הראי"ה קוק אמר על הרב אליאשברג: "אותו גאון וצדיק מבויסק, שהיה אחד מגדולי הרוח המעטים שחדרו לתוך עומקה של המחשבה הציונית האמיתית, המקורית, זאת המחשבה הספוגה כולה מרוח-חיים של קודש ישראל לה', ושהוא, רבי מרדכי רבה של בויסק היה מביע אותה כפעם בפעם כשהיה בא במשא-ומתן עם חבריו הגאונים בדבר עבודת 'חבת ציון'... רבי מרדכי עלישברג היה היותר מעמיק במחשבותיו על אודות התנועה הלאומית ודרכיה".
כתב הרב יהודה לייב הכהן פישמן: "הוא הבין והרגיש כי דווקא לטובת העבודה החומרית, כדי תהיה עבודה זו פורייה - דרושה לנו עבודה רוחנית גדולה ורחבה כדי לחנך את העם ולהכשירו לעבודת-בניין ענקית. ויותר מכן: רבי מרדכי עלישברג הבין שאין להפריש הרוחניות מן הגשמיות, וכי שתיהן נבלעות זו בזו... - כל זה אפשר רק בכח מוסרי ורוחני, כח המרגיש את ערכה ואת קדושתה של עבודת הבניין גם בשביל ההווה וגם בשביל העתיד".
פועלו בתנועת חיבת ציון > הרב אליאשברג והרב אברהם יצחק הכהן קוק

הרב קוק, בהיותו רבה של זיימל, היה סר אל הרב אליאשברג בבויסק, ודן ומברר אתו בשאלות כלל ישראל וארץ ישראל. בדיונם הם נחלקו על מהות הלאומיות הישראלית. לדעת הרב אליאשברג, צריכה היא להיות לאומיות טבעית בעצמותה, כראוי ומוכרח לכל אדם לאהוב את אומתו לדבוק בה, אלא שבישראל היא ממילא נעשית מקושרת ומקודשת בכל קדושתן הא-להית של האמונה והתורה והמצוות ושמירתן וקיומן (כלומר, קומה כלל אנושית ומעליה קומה ישראלית). לדעת הרב קוק, צריכה היא להיות בתחילת יסוד עצמותה ובכל מהות מיוחדת בתוכן קדושתה העליונה, ומתוך כך הכל (כלומר, ישראל בריה מיוחדת מראש ועד עקב).
פועלו בתנועת חיבת ציון > חזונו והשקפתו המעשיים

לדעת הרב מרדכי אליאשברג, כל חוזק ותוקף לאומי לא ייחשב כמו האחדות, ולא מצא הקב"ה כלי מחזיק ברכה לישראל אלא השלום, והבריח התיכון אשר בכוחו לחבר את לבבות בני ישראל היא מצווה אחת כוללת ומשתתפת ויישוב ארץ-ישראל שמה. בחזונו ראה איכרים עברים אמיצים, בריאים, שאינם יודעים לא חטיפה ופזיזות תגרנית, לא פקחות והלצה של יושבי קרנות בערים ולא רכילות של סימטא, אלא "חורשים בשעת חרישה, וזורעים בשעת זריעה", ומסתפקים במועט ועובדים בלא אנחות ובלא ענני הדאגה והתוגה, ושיחד עם זה יהיו מאורגנים ומרוקמים ומחוברים חיבור אמיתי עם יהדות נאמנת, כלומר דבקים בעמם, בארצם ובתורתם.
השקפתו המעשית ליישוב ארץ-ישראל מסוכמת בשתי פסקאות מדבריו:
בעוד שישראל היו על אדמתם, היו התורה והחכמה מצויות ביחד, אבל מאז גלינו מעל אדמתנו, נפלגו בעמנו חכמי התורה לחוד וחכמים הטבעיים לחוד, וכשאנו צריכים לעשות דבר כללי לטובת הלאום, צריכים אנו לחבר שתי החכמות יחד.
חברת חובבי-ציון מורכבת משני מיני חברים, חברים דתיים וחברים לאומיים, שאין בהם אש דת, וכיון שחובת החברה היא להושיב בא”י אנשים מישראל, שיעבדו אותה עבודת שדה וכרם וגדול בהמות וכל השייך לזה – הרי בכל זה משתווים כל החברים ובטלה חלוקת הדעות.
פועלו בתנועת חיבת ציון > יישוב ארץ ישראל

לדעת הרב אליאשברג, יישוב ארץ ישראל כולל שתי מצוות, הראשונה כגוף המצווה והשניה כנשמתה, ושתיהן כאחת מביאות את היישוב לשלמותו:
מצווה מעשית: קניית אדמה והתיישבותה. יישוב ארץ ישראל כפשוטו ממש: לעשות את הארץ לארץ נושבת ככל הארצות, בעבודת האדמה, חרושת המעשה, בתי מלאכה ומסחר, תיקון דרכים, בניין מסילות ברזל, נמלים, ועוד. והיה במשך הזמנים, לאחר שארצנו לנו תהיה, אולי יתרצה הסולטן (שבזמנו א"י נשלטה על ידו) לתת גם ממשלה קטנה ליושביה הישראלים בארצם...
מצווה רוחנית: לעשותה מקום לתורה ושמירת מצוות.
דרישותיו מהמתיישבים בא"י:
ראוי לכל המתיישבים להתנהל על דרך התורה והמצוות. ראוי שיעמידו או רבנים, או מורים, או מנהיגים גדולי תורה ונבוני דבר, בכל מושבה ומושבה, או כמה מושבות תחת מורה דת אחד - איש שמלבד תורתו יהיה איש דברים, מכלכל דבריו במשפט, בעל מידות טובות, שינהג את ענייניו במתינות ובאהבה ובהשכלה יתירה, להוציא קווי השמש מכל פרטי התורה והמצווה מנרתיקיהם, למען ילכו לאורם כל היושבים על האדמה, אדמת הקודש... ובטל התחייה מאור תורתנו הכתובה והמסורה יחייה את העצמות היבשות, שעוד תמצאנה בישראל.
לקבוע סדר חיים מסודר בדעת ובהשכל: חיים צנועים ללא מותרות.
ראוי להתבונן לחזק האהבה והאחווה בין התושבים, וראוי לכל יראי ה' לשוב לאהוב את המשכילים... על גדולי התורה ללכת בדרכי אהרן הכהן, לחזור על פתחי ישראל במקל נועם, באהבה ובהכנעה, וללמדם תורה ומצוות.
ולמשכילי ישראל, המתאווים ליום ה', לתת יד לאהבה את ה' ולרצות להתהלך בתורתו.
דרכו במוסר

בצד בקיאותו ועומק הגיונו, היה בעל מידות תרומיות: ענו וצנוע בכל דרכיו, והאמת נר לרגליו. הוא היה אומר שה"מוסר האמיתי" הוא "הצנע לכת", ולא "רעש" של מוסר. לפיכך, אף על פי שרבי ישראל מסלנט היה חברו, לא מצא חפץ בשיטת תנועת המוסר, אם כי לא התנגד לעבודתו המוסרית של רבי ישראל בעצמו, אך לעבודה של תלמידיו של רבי ישראל "המוסריים" לא הגה חיבה יתירה.
קו מאופיו המוסרי בסיפור הבא. פעם בא לעירו רבי ישראל נח שניאורסון, ולאחר שבילו יחד זמן רב, ברכו הרבי: "ה' יברך את כבוד תורתו ברוחניות ובגשמיות", ולאחר מכן דרש ממנו ברכה מפורשת. אמר לו הרב אליאשברג: "ה' יברך אתכם ברוחניות". כששאלו מדוע בירך אותו רק ברוחניות, ענה הרב: "מפני שכל ישראל לוקחים גשמיות ועושים ממנה רוחניות, מפרישים מכספם לתורה, לצדקה וכדומה, ואנו שנינו מוכרים את רוחניותנו ועושים ממנה גשמיות, ועל כן זקוקים אנו לרוחניות רבה, כדי שיהיה לנו מה למכור..."
משפחתו

בנו הרב יהונתן אליאשברג היה רב, אב"ד וולקוביסק ועסקן בחובבי ציון.
מכתביו

שביל הזהב, ורשה, תרנ"ז
שו"ת תרומת יד, וילנה, תרל"ה
מבחר מאמריו, סידר, בצירוף מבוא בידי א.מ. גנחובסקי, תל אביב, תש"ז
לקריאה נוספת

הרב יהונתן אליאשברג (בנו), תולדות מרדכי; מופיע בתחילת ספרו "שביל הזהב", ורשה, תרנ"ז;
יצחק ניסנבוים, רבי מרדכי עליאשברג, בספרו "הדת והתחיה הלאומית", ע' פא-צא, ורשה תר"פ.
הרב י. ל. הכהן פישמן, רבי מרדכי עלישברג, סיני ו', ת"ש
אליהו משה גנחובסקי, הרב מרדכי עלישברג: תולדותיו, מחשבותיו והלך רוחו, ירושלים תרצ"ז.
יעקב מרק, הרב מרדכי עלישברג, בתוך "במחיצתם של גדולי הדור", ירושלים: "גויל", תשי"ח.
גאולה בת יהודה, הרב מרדכי אליאשברג, ראשונים לציון הנה הינם, ע' מח-נג, ירושלים: מוסד הרב קוק תשס"ט.
אריה רפאלי (צנציפר), פעמי הגאולה: ספר הציונות הרוסית מראשית "חיבת ציון" עד מהפכת 1917, תל אביב: נ’ טברסקי, תשי"ב-1951, עמ' 34.
יצחק אלפסי, ראשונים לציון: הוגי הרעיון הדתי-לאומי וממשיכיו, חייהם ומשנתם, תל אביב, הוצאת ההנהגה הארצית של נוער המזרחי בישראל, תשט"ו, עמ' 42- 52; ראשונים לציון, באתר אוצר החכמה
גאולה בת יהודה, ראשונים לציון הנה הינם, מוסד הרב קוק, ירושלים, תשס"ט, עמ' מח-נג.
הערות שוליים

↑  אריה רפאלי (צנציפר), פעמי הגאולה: ספר הציונות הרוסית מראשית "חיבת ציון" עד מהפכת 1917, תל אביב: נ’ טברסקי, תשי"ב-1951, עמ' 34.
↑  אליעזר לאוני (עורך), וולוז'ין: ספרה של העיר ושל ישיבת עץ חיים (בפרק על חכמי וולוז'ין), תל אביב: האירגונים של בני וולוז'ין במדינת ישראל ובארצות הברית, תש"ל
↑  הרב יהודה לייב הכהן פישמן, אזכרה לנשמת הגאון הצדיק הרב רבי אברהם יצחק הכהן קוק, ירושלים: מוסד הרב קוק, תרצ"ז-ח
↑  לרוב חתם בשם עט: מבי"ע - ראשי תיבות של שמו: מרדכי בן יוסף עליאשברג
↑  אליהו משה גנחובסקי, הרב מרדכי עלישברג: תולדותיו, מחשבותיו והלך רוחו, ירושלים, תרצ"ז
1 2 3  הרב י. ל. הכהן פישמן, רבי מרדכי עלישברג, סיני ו'
↑  הרב אברהם יצחק הכהן קוק, אורות התחיה, מבואר על ידי שלמה חיים הכהן אבינר, ירושלים, תשע"א
↑  יהודה ליב הכהן פישמן, הציונות הדתית והתפתחותה, ירושלים: הנהלת הסתדרות הציונית העולמית, תרצ"ז
↑  זלמן אפשטיין, משה ליב ליליינבלום, שיטתו והלך מחשבותיו, תל אביב: דביר, תרצ"ה
1 2 3  יצחק ניסנבוים, הדת והתחיה הלאומית, ורשה: הסתדרות "מזרחי" בפולין, תר"פ
↑  ראו: מרדכי בער גמזו, היונתן ימות, הצפירה, 5 בדצמבר 1898; בן-ציון אייזענשטאדט, זכר רב (לתולדות הגאון ר' יהונתן עליאסבערג ז"ל), הצפירה, 16 בדצמבר 1898.
| --- | --- |
בקרת זהויות :  NLI: 987007307984105171  ISNI: 0000 0000 4940 5966  LCCN: nr98024725  VIAF: 51604607   WorldCat (עם VIAF): 51604607 
שער הספר "שביל הזהב"
עכברי הקניון

| --- | --- |

כרזת הסרט
 בימוי:  קווין סמית' 
 הופק בידי:  סקוט דניאל  ג'יימס ג'קס  סקוט מוזייר  קווין סמית'
 תסריט:  קווין סמית' 
 עריכה:  פול דיקסון 
 שחקנים ראשיים:  ג'ייסון לי  ג'רמי לונדון  שאנן דוהרטי  קלייר פורלני
 מוזיקה:  אירה ניובורן 
 צילום:  דייב קליין 
 מדינה:  ארצות הברית 
 חברת הפקה:  View Askew Productions, Gramercy Pictures 
 חברה מפיצה:  Gramercy Pictures
 שיטת הפצה:  וידאו על פי דרישה 
 הקרנת בכורה:  20 באוקטובר 1995, ארצות הברית
 משך הקרנה:  94 דק' 
 שפת הסרט:  אנגלית 
 סוגה:  קומדיה רומנטית, סרט חבר'ה 
 מקום התרחשות:  ניו ג'רזי 
 תקופת התרחשות:  פסחא 
 תקציב:  $6,100,000
 הכנסות באתר מוג'ו:   mallrats
 סרט קודם:  מוכרים בלבד 
 סרט הבא:  לרדוף אחרי איימי 
 www.viewaskew.com/mallrats/
 דף הסרט ב־IMDb
 
עכברי הקניון (באנגלית: Mallrats) הוא סרט קומדיה אמריקאי, וסרטו השני של הבמאי קווין סמית. הסרט יצא ב-1995, כשנה לאחר סרטו הראשון "מוכרים בלבד". "עכברי הקניון" הוא הסרט השני בסדרת ה"View Askewniverse", סדרה של סרטים שעלילותיהם, גם אם אינן קשורות זו לזו, מצטלבות לא פעם בעשרות אזכורים קטנים ומתרחשות על פי רוב בניו ג'רזי. אף על פי כן, הסרט צולם בקניון הנמצא במינסוטה. רבים משחקני הסרט, כגון ג'ייסון לי, בן אפלק וג'ואי לורן אדמס, הופיעו גם בסרטים נוספים של קווין סמית.
הסרט היווה מוקד לביקורת רבה והושווה לרעה לסרט מוכרים בלבד. מבקר הקולנוע רוג'ר איברט אמר: "לפני יציאתו של עכברי הקניון לאקרנים ישבתי בפאנל בו קווין סמית התבטא ואמר שישמח לעשות כל מה שהאולפנים יבקשו ממנו אם הם יתקצבו את סרטיו. בזמנו, חשבתי שהוא צחק."
בשנת 1996, כשנה לאחר יציאת הסרט לאקרנים, קווין סמית אף ביקש סליחה על הסרט בטקס פרסי אינדפנדנט ספיריט. מאוחר יותר הוא ציין שבקשת הסליחה הייתה מחווה בלבד. למרות הביקורות הסרט הפך לסרט פולחן אחרי יציאתו בווידאו.
עלילה

טי. אס. קווינט (ג'רמי לונדון) וברודי ברוס (ג'ייסון לי) הם שני צעירים מניו ג'רזי שחברותיהם נפרדו מהם באותו היום. טי. אס. תכנן טיול עם חברתו ברנדי (קלייר פורלני) לאולפני יוניברסל, שם הוא התכוון להציע לה נישואים. אחרי ריב בנושא השתתפותה בשעשועון "אמת או לצאת" שאביה מפיק, הם נפרדים.
חברתו של ברודי, רנה (שאנן דוהרטי) עוזבת אותו אחרי שהוא מסרב להכיר אותה לאימו. יחדיו, הם יוצאים למצוא נחמה בקניון האהוב עליהם.
כשהם מגלים שהשעשועון שבו עומדת להופיע ברנדי, חברתו לשעבר של טי. אס., יצולם בקניון, הם מתכננים לחבל בשעשועון, וכך לאפשר לטי. אס. להשיב את ברנדי אליו. לשם כך הם נעזרים בצמד הבטלנים ג'יי ובוב השקט, (דמויות שהופיעו בכל שאר סרטי "View Askewniverse") שהתכוונו לחבל בתוכנית בכל מקרה. באותו יום ברודי מגלה שאויבו המושבע, שאנון המילטון (בן אפלק), מחזר אחרי רנה. שאנון שונא את ברודי ומכנה אותו "עכבר קניון" (כינוי גנאי לצעירים ששורצים כל היום בקניון בלי לקנות שום דבר).
במהלך שיטוטיו פוגש ברודי את אמן הקומיקס סטן לי ומקבל ממנו עצה רומנטית ממנו. טי. אס. מקבל את ההארה ממגדת עתידות בעלת פטמה שלישית אליה ברודי גורר אותו. בנוסף הם נתקלים בבחור המנסה לראות סירה בתוך הולוגרמה נסתרת ונכשל, אך בתסכולו מציל את בוב השקט במשימתו להציג קלטת בה נראה שאנון מקיים יחסי מין עם קטינה. קב"ט הקניון, בהוראתו של אביה של ברנדי, עוצר את השניים ושותל עליהם מריחואנה. הנקמה מגיעה קודם לכן בדמות תרגיל "היד המצחינה" שעושה ברודי לאביה של ברנדי וגורם לו להקיא במשך כל אותו יום. הסיום הגדול מגיע כשברודי וטי. אס. תופסים את מקומם של שניים מהמשתתפים בשעשועון ומשתמשים בו כדי להחזיר כל אחד לעצמו את האקסית שלו. בסיום, מפיקי התוכנית מסרבים לעבוד עם אביה של ברנדי ומציעים לברודי תפקיד כמנחה בתוכנית לילה מצליחה. לפי הסרט ברודי תופס את מקומו של ג'יי לנו בתוכנית "הלילה". טי. אס. נוסע עם ברנדי לאולפני יוניברסל שם הם מתחתנים על רקע הכריש ממלתעות, כפי שתכנן.
התייחסויות לסרטים אחרים של קווין סמית'

בתחילת הסרט מוזכר אירוע שהתרחש בבוקר אותו היום - מותה של בחורה בשם ג'ולי דווייר. ב-"מוכרים בלבד" הולכים גיבורי הסרט להלווייתה של ג'ולי, ומוזכר שהיא מתה יום לפני כן. מכאן, ניתן להסיק כי עלילת "עכברי הקניון" מתרחשת יום לפני "מוכרים בלבד".
בריאן או'הלורן, ששיחק את דנטה היקס בסרט "מוכרים בלבד", משחק כאן את גיל היקס, אחד המשתתפים בשעשועון "אמת או לצאת".
טרישה ג'ונס, הקטינה שכותבת ספר על הרגלי המין של גברים, היא אחותן של אליסה ג'ונס מ"לרדוף אחרי איימי" ושל הת'ר ג'ונס מ-"מוכרים בלבד".
בסרט "לרדוף אחר איימי" בנקי מספר שהוא קיים יחסי מין עם ברנדי סוונינג, ושאביה תפס אותם בשעת מעשה.
בסרט "לרדוף אחרי איימי", אליסה מספרת שחברה שלה שכבה עם בחור מת ב-"קוויק סטופ", קטע אשר לקוח מהסרט "מוכרים בלבד".
קלייב ראסל

| --- | --- |

 לידה:  7 בדצמבר 1945 (בן 79) וינצ'סטר, אנגליה אנגליה, הממלכה המאוחדת הממלכה המאוחדת 
 מדינה:  הממלכה המאוחדת 
 תקופת הפעילות:  מ-1960 
 מקום לימודים:  Buckhaven High School 
 פרופיל ב-IMDb
 
קלייב ראסל (באנגלית: Clive Russell; נולד ב-7 בדצמבר 1945) הוא שחקן בריטי.
ביוגרפיה

ראסל נולד בווינצ'סטר שבאנגליה וגדל בפייף (Fife) שבסקוטלנד.
קריירה

הופעתו הראשונה לפני קהל הייתה בשנת 1960 בתוכנית הטלוויזיה "המופע של שארי לואיס", אבל רק ב-1980 התחיל לשחק באופן מקצועי. תפקידו הראשון על הבמה בלונדון היה במחזה "מותו המקרי של אנרכיסט" מאת המחזאי האיטלקי חתן פרס נובל דאריו פו, העוסק בשחיתות של המשטרה באיטליה. הוא זכה לביקורות חיוביות וגילם את אותה דמות בגרסה הטלוויזיונית ב-1983. ראסל שיחק במבחר הפקות טלוויזיה ובסרטי קולנוע בהם: "Jute City",‏ "The Power of One", "הוק" ו-"Seconds Out". הוא זכה להכרה בקרב הקהל הבינלאומי כשהופיע בתפקיד קיילב גארת' במיני-סדרה "מידלמארץ'" של ה-BBC, עיבוד לרומן באותו שם מאת ג'ורג' אליוט. באותה שנה שיחק ראסל בסרט "המוזיאון של מרגרט", בו הוא מתאהב בדמות שמגלמת הלנה בונהם קרטר. על תפקיד זה היה ראסל מועמד לפרס ג'יני לשחקן הטוב ביותר בתפקיד ראשי בטקס שנערך ב-1996. בסרט עטור השבחים "אוסקר ולוסינדה" גילם ראסל את אביו של רייף פיינס. עם הזמן וההכרה בכישרון המשחק שלו קיבל תפקידים גדולים יותר בסדרות טלוויזיה שונות כמו "תקוות גדולות", "אוליבר טוויסט", "ילדי המסילה" וב"ערפילי אבלון".
פניו של ראסל מוכרות לקהל מהופעותיו הרבות בטלוויזיה הבריטית. בין הסדרות בהן השתתף היו "Boys from the Blackstuff", "תקווה ותהילה", "לעולם-לא-עולם", "תקוות גדולות", "ערפילי אבלון", "Heartburn Hotel",‏ "Roughnecks", "בחזרה לאחוזת העמק", "להעיר את המתים", "עדות אילמת", "Rockface" והסיטקום "Spaced". בנוסף שיחק ראסל בסדרה הסקוטית "Still Game", בסיטקום "אושר", בדרמה הקומית "Auf Wiedersehen, Pet", ובסדרה "המפצח". בשנים 2005 ו-2006 שיחק בתפקיד פיל נאיל באופרת הסבון "קורוניישן סטריט" של רשת ITV. הוא הופיע בפרק אחד בסדרה "דרך ווטרלו" בתפקיד הסבא של ליזה ולני בראון.
ראסל השתתף בתפקיד ג'וק בעונה השלישית של הסדרה הקומית "ג'אם וג'רוזלם" של ה-BBC. בסדרה "מרלין" גילם את בייארד מלך מרסיה, ובסדרה "מלון בבילון" הופיע בתפקיד אמן המזייף את מותו מפני שהוא שקוע בחובות. ב-2012 לוהק ראסל לתפקיד ברינדן "בלקפיש" טאלי בסדרת הפנטזיה "משחקי הכס" של HBO.
בסרט "המוזיאון של מרגרט" כיכב ראסל לצדה של הלנה בונהם קרטר בתפקיד ניל קארי דובר השפה הגאלית. סרטים נוספים בהם השתתף היו "פסטיבל", "גברות בלוונדר", "המלך ארתור", "ארוס עליה", "Lecture 21", "הלוחם ה-13" והסרט "איש הזאב".
ב-2009 השתתף ראסל בסרט "שרלוק הולמס" בתפקיד קפטן טאנר. הוא גילם שוב את אותה דמות בסרט ההמשך משנת 2011 "שרלוק הולמס: משחק הצללים". ב-2010 הופיע בסרט "איש הזאב" בתפקיד מקווין. עוד הופיע ראסל בסרט "The Wicker Tree" של הבמאי רובין הרדי שיצא לאקרנים ברבע הראשון של 2012, ובו גילם את תפקיד ביאם לצדו של גרהם מק'טאוויש.
החל מ-2012 הוא משחק בסדרה "רחוב ריפר" של BBC One בתפקיד המפקח פרדריק אברליין. ב-2013 גילם את טיר בסרט "תור: העולם האפל".
בשנת 2020 החל לשחק בסדרת הטלוויזיה "מכשפת" שעלתה לשידור ביולי באותה השנה בכל הפלטפורמות של שירות הזרמת המדיה "נטפליקס".
ב-2010 הופיע ראסל באדינבורו בהופעת בכורה בהצגת היחיד שלו "Touching the Blue".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 | כוחו של אחד | The Power of One | סמל בורמן |  |
| 1993 | הוק | The Hawk |  |  |
| 1994 | מידלמארץ' | Middlemarch | קיילב גארת' | מיני-סדרה |
| 1995 | המוזיאון של מרגרט | Margaret's Museum | ניל קארי |  |
| 1997 | אוסקר ולוסינדה | Oscar and Lucinda | תיאופילוס |  |
| 1999 | הלוחם ה-13 | The 13th Warrior | הלפדיין |  |
| 2002 |  | Mad Dogs | איש רזה |  |
| 2003 | ראש העיר קסטרברידג' | The Mayor of Casterbridge | ניוסון | סרט טלוויזיה |
| 2004 | גברות בלוונדר | Ladies in Lavender | אדם פנרודוק |  |
| 2004 | המלך ארתור | King Arthur | אביו של לנסלוט |  |
| 2004 | דואר מהיר | The Rocket Post | אנגוס מקאי |  |
| 2005 |  | Faith | גורדון | סרט טלוויזיה |
| 2005 | לב אחר | Heartless | ריקי |  |
| 2006 |  | Mist: The Tale of a Sheepdog Puppy | מקפרסון | סרט טלוויזיה |
| 2007 |  | The Yellow House | מסיה רולין | סרט טלוויזיה |
| 2007 |  | Joe's Place | דייב | סרט טלוויזיה |
| 2008 | ארוס עליה | Made of Honour |  |  |
| 2008 |  | Lecture 21 | הופמייסטר |  |
| 2008 | מרלין | Merlin | בייארד |  |
| 2009 |  | Book of Blood | ויבורד |  |
| 2009 | שרלוק הולמס | Sherlock Holmes | קפטן טאנר |  |
| 2009 |  | The Bill | דני טראוויס | 2 פרקים |
| 2010 | איש הזאב | The Wolfman | מקווין |  |
| 2010 |  | Cup Cake | מקגיל |  |
| 2010 |  | The Fighter's Ballad | האב ג'ון |  |
| 2011 | עץ הקש | The Wicker Tree | ביאם |  |
| 2011 | שרלוק הולמס: משחק הצללים | Sherlock Holmes: A Game of Shadows | קפטן טאנר |  |
| 2012–2014 | רחוב ריפר | Ripper Street | פקד פרדריק אברליין | סדרת טלוויזיה |
| 2013 | מרי, מלכת הסקוטים | Mary, Queen of Scots | דאגלס |  |
| 2013 | תור: העולם האפל | Thor: The Dark World | טיר |  |
| 2013 |  | The List | פיטר |  |
| 2013–2016 | משחקי הכס | Game of Thrones | ברינדן "דג שחור" טאלי | סדרת טלוויזיה |
| 2014 | העולם המופלא של גאמבול | The Amazing World of Gumball | לוחם | בפרק "The Kids" |
| 2015 |  | After Bannockburn | רוברט ברוס |  |
| 2016 |  | The Young Messiah | ויר |  |
| 2016 | סטלה | Stella | הדוד קלם |  |
| 2016 | זרה | Outlander | לורד לוואט | סדרת טלוויזיה (פרק אחד) |
| 2016 |  | Hollyoaks | בילי ברודי | בתפקיד אורח |
| 2017 | רליק | Rellik | הנרי | סדרת טלוויזיה |
| 2018 | האימה | The Terror | סר ג'ון רוס | סדרת טלוויזיה |
| 2019 | יקטרינה הגדולה | Catherine the Great | הכסיל | מיני-סדרה |
| 2019 |  | Supervized | ג'רי / גלאזגו |  |
| 2019 | נקודת זינוק | Curfew | מאק | סדרת טלוויזיה |
| 2020 | דרקולה | Dracula | ולנטין | סדרת טלוויזיה |
| 2020–הווה | מכשפת | Cursed | וורת' | סדרת טלוויזיה |
| 2024 | מר בחור (אנ') | Mr. Bigstuff | רון | פרק: "#1.6" |
הערות שוליים

↑  "Boys from the Blackstuff" (April 23, 2013) Wonders in the Dark
↑  Clive Russell at FilmBug
↑  Clive Russell at the Internet Movie Database
↑  Heartburn Hotel at the British Comedy Guide
↑  Clive Russell at Film Reference
↑  Patten, Dominic (24 בספטמבר 2012). "'Thor: The Dark World' Adds Pair To Cast". Deadline.com. ארכיון מ-2012-09-24. נבדק ב-24 בספטמבר 2012. {{cite web}}:  (עזרה)
↑  "Edinburgh 2010: Touching the Blue" (July 5, 2010) Broadway World
| פרס סטלייט על הרכב השחקנים הטוב ביותר - סדרת טלוויזיה |
| --- | --- | --- |
| 2005 | הצל אותי |  |
| 2006 | האנטומיה של גריי: ג'סטין צ'יימברס • אריק דנה • פטריק דמפסי • קתרין הייגל • טי אר ייט • סנדרה או • ג'יימס פיקנס • אלן פומפאו • שרה רמירז • קייט וולש • איזאיה וושינגטון • צ'נדרה וילסון |  |
| 2007 | מד מן: בריאן באט • אן דודק • מיכאל גלדיס • ג'ון האם • כריסטינה הנדריקס • ג'נוארי ג'ונס • וינסנט רטיזר • רוברט מורס • אליזבת מוס • קירנן שיפקה • מגי סיף • ג'ון סלאטרי • ריץ' סומר • אהרון סטאטון |  |
| 2009 | דם אמיתי: כריס באואר • מכד ברוקס • אנה קאמפ • נלסן אליס • מישל פורבס • מריאנה קלבנו • ראיין קוואנטן • טוד לאו • מיכאל מקמילן • סטיבן מוייר • אנה פקווין • ג'ים פארק • קרי פרסטון • ויליאם סנדרסון • אלכסנדר סקארסגארד • סם טראמל • רוטינה וסלי • דברה אן וול |  |
| 2012 | המתים המהלכים: אנדרו לינקולן • שרה ויין קליס • לורי הולדן • נורמן רידוס • סטיבן יאון • לורן כהן • צ'נדלר ריגס • מליסה מקברייד • סקוט וילסון • דנאי גורירה • מייקל רוקר• דייוויד מוריסי |  |
| 2013 | כתום זה השחור החדש: טיילור שילינג • לורה פריפון • מיכאל הרני • מישל הרסט • קייט מאלגרו • ג'ייסון ביגס |  |
| 2014 | הניק: קלייב אוון • ג'רמי בוב • ג'ולייט ריילנס • איב יוסון • מייקל אנגרנו • כריס סאליבן • קארה סימור • אריק ג'ונסון • דייוויד פיירו • מאיה קאזאן • לאון אדיסון בראון • גריינג'ר היינס • מאט פרואר |  |
| 2015 | פשע אמריקאי: פליסיטי האפמן • טימותי האטון • אי. ארל בראון • ריצ'רד קברל • רג'ינה קינג • קייטלין ג'רארד • בניטו מרטינז • פנלופה אן מילר • אלביס נורסקו • ג'וני אוריץ |  |
| 2016 | זרה: קטרינה באלף • סם היואן • טוביאס מנזיס • לוטה ורביק • לורה דונלי • סטיבן קרי • דאנקן לקרואה • גרנט או'רורק • גארי לואיס • גרהם מקטביש • סטיבן וולטרס • סיימון קאלו • נל הדסון • דומיניק פינון • סטנלי ובר • ריצ'רד רנקין • סופי סקלטון • אנדרו גאוור • רוזי דיי • קלייב ראסל • פרנסס דה לה טור |  |
| 2017 | פולדארק: רובי בנטל • קרוליין בלקיסטון • כריסטיאן בראסינגטון • אליס צ'אפל • ביטי אדני • ג'ק פרת'ינג • שון גילדר • ג'ון נטלס • לוק נוריס • היידה ריד • הארי ריצ'רדסון • אלינור טומלינסון • איידן טרנר • ג'וש וייטהאוס • גבריאלה ויילד • טום יורק |  |
| --- | --- |
בקרת זהויות :  PLWABN: 9811714290305606  BnF: cb14223118j (data)  GND: 1195496613  ISNI: 0000 0001 2120 7252  LCCN: no97051471  MusicBrainz: 5470471f-fced-4d7c-b746-fffd1f7f7d12  VIAF: 11913007   WorldCat (עם VIAF): 11913007
לשמור אמונים

| --- | --- |
כרזת הסרט
כרזת הסרט
 בימוי:  אדוארד נורטון 
 הופק בידי:  הוק קוץ' 
 תסריט:  סטוארט בלומברג
 עריכה:  מלקולם קמפבל 
 שחקנים ראשיים:  אדוארד נורטון בן סטילר ג'נה אלפמן אלי וולך אן בנקרופט
 מוזיקה:  אלמר ברנסטין 
 צילום:  אנסטס מיצ'וס 
 מדינה:  ארצות הברית 
 חברת הפקה:  סרטי טאצ'סטון, Spyglass Media Group 
 חברה מפיצה:  סרטי טאצ'סטון
 שיטת הפצה:  וידאו על פי דרישה 
 הקרנת בכורה:  14 באפריל 2000 
 משך הקרנה:  128 דק' 
 שפת הסרט:  אנגלית 
 סוגה:  קומדיה רומנטית, דרמה קומית, סרט דרמה 
 מקום התרחשות:  מנהטן 
 הכנסות באתר מוג'ו:   keepingthefaith
 דף הסרט ב־IMDb
 
לשמור אמונים הוא סרט קומדיה רומנטית אמריקאי משנת 2000. סטוארט בלומברג כתב, אדוארד נורטון ביים (זהו סרטו הראשון כבמאי) ובסרט מככבים בן סטילר, אדוארד נורטון, ג'נה אלפמן, אלי וולאך ואן בנקרופט. הסרט הוא של אולפני טאצ'סטון, בשיתוף עם ספייגלאס הפקות וטריפל ת'רט טאלנט (Triple Threat Talent). הוא יצא לאקרנים באפריל 2000 ובתקציב של 29 מיליון דולר. הסרט מוקדש לאמו של נורטון, רובין שנפטרה.